CELEX: 62014FA0116
Language: et
Date: 2015-07-16 00:00:00
Title: Kohtuasi F-116/14: Avaliku Teenistuse Kohtu (esimene koda) 16. juuli 2015. aasta otsus – Murariu versus EIOPA (Avalik teenistus — EIOPA töötajad — Ajutine teenistuja — Vaba ametikoha teade — Vähemalt kaheksa-aastase töökogemuse nõue — Sisekandidaat, kes on pärast katseaja läbimist juba nimetatud ajutise teenistuja ametikohale — Ajutiselt uuele ametikohale määramine, millega kaasneb kõrgem palgaaste — Sisuline viga vaba ametikoha teates — Tööpakkumise tagasivõtmine — Üldiste rakendussätete kohaldatavus — Konsulteerimine personalikomiteega — Õiguspärane ootus)

24.8.2015   
            
            
               ET
            
            
               Euroopa Liidu Teataja
            
            
               C 279/52
            
         Avaliku Teenistuse Kohtu (esimene koda) 16. juuli 2015. aasta otsus – Murariu versus EIOPA
   (Kohtuasi F-116/14) (1)
   
   ((Avalik teenistus - EIOPA töötajad - Ajutine teenistuja - Vaba ametikoha teade - Vähemalt kaheksa-aastase töökogemuse nõue - Sisekandidaat, kes on pärast katseaja läbimist juba nimetatud ajutise teenistuja ametikohale - Ajutiselt uuele ametikohale määramine, millega kaasneb kõrgem palgaaste - Sisuline viga vaba ametikoha teates - Tööpakkumise tagasivõtmine - Üldiste rakendussätete kohaldatavus - Konsulteerimine personalikomiteega - Õiguspärane ootus))
   (2015/C 279/65)
   Kohtumenetluse keel: prantsuse
   
      Pooled
   
   
      Hageja: Simona Murariu (Maini-äärne Frankfurt, Saksamaa) (esindaja: advokaat L. Levi)
   
      Kostja: Euroopa Kindlustus- ja Tööandjapensionide Järelevalve (esindajad: C. Coucke ja advokaat F. Tuytschaever)
   
      Ese
   
   Nõue tühistada otsus, mille tegi Euroopa Kindlustus- ja Tööandjapensionide Järelevalve (EIOPA) tegevdirektor, kes võttis tagasi varasema otsuse, millega hageja nimetati palgaastme AD 8 ajutiseks teenistujaks, ning nõue hüvitada väidetavalt tekitatud varaline ja mittevaraline kahju.
   
      Resolutsioon
   
   
               1.
            
            
               Tühistada Euroopa Kindlustus- ja Tööandjapensionide Järelevalve 24. veebruari 2014. aasta otsus osas, milles:
               
                           —
                        
                        
                           sellega lükati lepingulises suhtes omandatud õigusi ja lepingutingimusi rikkudes tagasiulatuvalt tagasi S. Murariu kandidatuur tööandjapensionide vanemeksperdi ametikohale („senior expert on personal pensions”) ja võeti vaikimisi tagasi S. Murariule 17. juulil 2013 ajutiseks töötamiseks tehtud tööpakkumine, mille ta oli juba vastu võtnud;
                        
                     
                           —
                        
                        
                           S. Murariule ei makstud ajutise töötamise ajal 16. septembrist 2013 kuni 24. veebruarini 2014 palgaastmele AD 8 vastavat töötasu.
                        
                     
         
               2.
            
            
               Jätta tühistamisnõuded ülejäänud osas rahuldamata.
            
         
               3.
            
            
               Mõista Euroopa Kindlustus- ja Tööandjapensionide Järelevalvelt S. Murariu kasuks välja 16. septembri 2013 ja 24. veebruari 2014 vahelisel ajal tekkinud varaline kahju palgaastmetel AD 6 ja AD 8 makstava töötasu erinevusele vastavas summas, millele lisandub alates 16. septembrist 2013 viivitusintress, mida arvutatakse Euroopa Keskpanga poolt põhiliste refinantseerimistehingute jaoks kehtestatud määras, millele lisandub kahe protsendipunkti.
            
         
               4.
            
            
               Jätta kahju hüvitamise nõuded ülejäänud osas rahuldamata.
            
         
               5.
            
            
               Jätta Euroopa Kindlustus- ja Tööandjapensionide Järelevalve kohtukulud tema enda kanda ja mõista temalt välja S. Murariu kohtukulud.
            
         
      (1)  ELT C 26, 26.1.2015, lk 47.